Robert Abela ser jieħu post Joseph Muscat. Jew aħjar, Joseph Muscat daħħal floku lil Robert Abela. Ma nagħmlux l-iżball li lil Chris Fearne inpinġuħ bħala dak li kien fuq in-naħa tas-sewwa u li tilef il-battalja. Chris Fearne huwa, jew għallinqas sal-bieraħ kien, bniedem arroganti, mimli biħ innifsu u mhux konxju dwar kif bosta jqisuh. Iżda l-elezzjoni ta' Robert Abela m'hi aħbar tajba xejn u din hi r-raġuni il-għala Joseph Muscat llum riedu li jilħaq minfloku. Kif wasalna għal dan ir-riżultat? Joseph Muscat ippjana t-tluq tiegħu fil-ġimgħat u x-xhur li fihom kien jaf li, tant kien ser jitla' ħmieġ fil-wiċċ, li b'xi mod jew ieħor kien ser ikollu jwarrab. Ma riedx iwarrab minnufih. U ta lilu nnifsu biżżejjed żmien biex iserraħ rasu dwar l-għażla ta' min kien li ser jilħaq minfloku biex b'hekk ikun jista' jsalva ġildu. Hekk kif Joseph Muscat ħabbar li kien ser iwarrab, il-membri tal -Partit Laburista tħawwdu, rrabjaw u tnikktu. Għal żmien qasir, tħassbu dwar jekk wara kollox Joseph Muscat kienx għaddiehom minn għajn il-labra. Li kieku ammettew li ġew mgħoddija biż-żmien, il-moral tagħhom kien jitfarrak. Telfa f'elezzjoni ġġib magħha n-niket u ġġib magħha wkoll l-istennija illużorja li kien jistħoqqlok li tirbaħ. Iżda ma tistejqirx malajr wara li jkollok tammetti li ħadt falza stikka u li għaddewk minn għajn il-labra. Joseph Muscat kien jeħtieġ biss jassigura li jgħibu d-dubji u l-għali. Dawk ir-ritratti mal-Papa, mat-tfal u fil-knisja tal-grotta ta' Betlem kienu parti minn pjan fuq One TV li leħaq l-quċċata tiegħu f'dak id-dokumentarju ultra-partiġġjan li ttanta jbellgħa lit-telespettaturi verżjoni perversa tal-istorja ta' Malta tul dawn l-aħħar 6 biex snin dwar l-infallibilità ta' Joseph Muscat. Previous: L-akbar tama spiċċa biex sar l-akbar mistħija Next: L-għażla (2): Sodd ħalqek u irbaħ window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
L-għażla (1): Kif Joseph għażel lil Robert